hotchpotch/miracl-hf-unified huggingface dataset:
Rusoniskatikkanen
Rusoniskatikkanen ("Picumnus temminckii") on eteläamerikkalainen tikka. Sen esiintymisalue käsittää Paraguayn itäosan, Argentiinan koillisosan ja Brasilian kaakkoisosan. Frédéric de Lafresnaye kuvaili lajin holotyypin Paraguaysta vuonna 1845.
Nelson Island
Nelson Island on Eteläisiin Shetlandsaariin kuuluva saari Eteläisessä jäämeressä. Se sijaitsee noin 120 kilometriä Antarktiksen niemimaasta pohjoiseen ja noin 800 kilometriä Kap Hornista etelään. Saaren pinta-ala on noin 200 neliökilometriä ja arviolta 90% siitä on jään peitossa. Saarella sijaitsee Eco-Nelson niminen tutkimusasema.
Dim sum
Dim sum (點心) on kiinalaiseen keittiöön kuuluva, esimerkiksi lihaa, kalaa tai äyriäisiä sisältävä ruoka-ateria. Dim sumin yhteydessä juodaan usein teetä. Dim sum -kestit kulkevatkin nimellä "yum cha" (飲茶), kirjaimellisesti "teen juonti". Dim sum on suosittu aamiainen tai lounas.
Hampstead
Hampstead on Lontoon kaupunginosa. Se kuuluu Camdenin kaupunkipiiriin.
Hampstead sijaitsee Heampstead Heathin laajan puistoalueen reunalla. Metromatka keskustasta Northern Linellä kestää noin 20 minuuttia.
Hampstead on tunnettu monista musiikillisista ja kirjallisista yhteyksistään. Siellä ovat asuneet D. H. Lawrence, H. G. Wells, George Orwell ja Robert Louis Stevenson samoin kuin Sting, Ringo Starr, Boy George, Liam Gallagher ja George Michael.
Hampstead on myös yksi Lontoon kalleimmista asuinalueista.
Blue Nun
Blue Nun on saksalainen viinimerkki. Hermann Sichel perusti vuonna 1857 oman viiniyrityksen Mainzissa.
Merkki sai alkunsa, kun yhtiö päätti juhlistaa vuoden 1921 vuosikertaansa erikoisella etiketillä. Tarinan mukaan etiketin nunnasta piti alun perin tulla ruskea, mutta etiketin painaja kuuli väärin ja nunnasta tuli sininen. Näin sai alkunsa Blue Nun. Merkki sai tunnustusta Englannissa, ja sitä löytyi nopeasti parhaista lontoolaisista ravintoloista ja hotelleista. Myynti kasvoi, ja 1930-luvun alussa yksistään Englantiin myytiin 1 000 koria viiniä, mikä oli tuohon aikaan iso saavutus. Myynti kasvoi ja saavutti huippunsa 1970-luvulla, kun Blue Nun -viinejä myytiin pelkästään Englantiin noin 3,5 miljoonaa pulloa.
Kysyntä laski 1980-luvulla, kun merkki ei kyennyt vastaamaan kuluttajien muuttuviin vaatimuksiin, ja myynti putosi ennätysalas, vain 800 000 pulloon. Langguth ja Sichel saivat kuitenkin yrityksen suunnan muutettua, ja merkki päivitettiin vanhoja arvoja kuitenkaan menettämättä. Aiemmin "Liebfraumilch" (puolimakea viini) -luokituksen saanut Blue Nun nostettiin "Qualitätswein" (laatuviini) -luokitukseen, ja tyyli muutettiin nykyaikaiseksi ja maku valtavirran maun mukaiseksi. Lisäksi yhtiö yhdisti voimansa Langguthin kanssa, jolla oli espanjalaisia ja ranskalaisia yhteyksiä. Näin Blue Nun -perhettä laajennettiin. Myös merkin pullojen tyyli ja etiketit muuttuivat sekä yhteistyötä maahantuojien ja jälleenmyyjien kanssa lisättiin, ja virallisesti merkki lanseerattiin uudelleen vuonna 1997. Muutokset onnistuivat, ja vuonna 2005 Blue Nunin levikki oli noussut 5 miljoonaan pulloon Englannissa, mikä ylitti vanhan ennätyksen. Nykyään Blue Nunia myydään yli sadassa maassa ympäri maailman.
Ed Litzenberger
Ed Litzenberger (15. heinäkuuta 1932 – 1. marraskuuta 2010) oli kanadalainen jääkiekkoilija, pelipaikaltaan hyökkääjä.
Litzenberger pelasi NHL:ssä 12 kauden ajan, kaudesta kauteen . Kahdella ensimmäisellä ammattilaiskaudellaan hän edusti Montreal Canadiensia yhteensä viidessä NHL-ottelussa, suurimman osan kausista kuluessa Montreal Royalsissa silloisessa Quebec Senior Hockey Leaguessa (QSHL), sittemmin Quebec Hockey Leaguessa (QHL). Hän aloitti myös kauden Canadiensissa, mutta siirtyi kesken kauden, joulukuussa 1954, Chicago Black Hawksiin rahallista korvausta vastaan. Hän teki ensimmäisellä täydellä NHL-kaudellaan yhteensä 51 tehopistettä, 23 maalia ja 28 syöttöpistettä, 73 runkosarjaottelussa ja kauden päätteeksi hänet palkittiin Calder Memorial Trophy -palkinnolla vuoden tulokkaana.
Litzenberger oli kolmella kaudella Chicago Black Hawksin paras maalintekijä ja pistemies. Nämä kaudet olivat , jonka päätteeksi hänet nimettiin , ja , jolla hän teki NHL-uransa ennätyspisteet, 77 tehopistettä, 33 maalia ja 44 syöttöpistettä, 70 runkosarjaottelussa. Hän oli noina vuosina myös koko liigan parhaita maalintekijöitä. Vuosina 1958–1961 hän toimi myös Black Hawksin kapteenina ja oli voittamassa vuonna 1961 Stanley Cupia.
Mestaruuskauden jälkeen Litzenberger siirtyi Detroit Red Wingsiin pelaajakaupassa, jossa Black Hawks sai vaihdossa Gerry Melnykin ja Brian Smithin. Hän pelasi Red Wingsissä alkukauden , kunnes siirtyi joulukuussa 1961 Toronto Maple Leafsiin waiver-listan kautta. Hän edusti Maple Leafsiä NHL:ssä kolme kautta, vuoteen 1964, ja oli kaikkien kolmen päätteeksi voittamassa Stanley Cupia. Kaudella 1964–1965 Litzenberger edusti AHL-seura Rochester Americansia ja kaudella 1965–1966 sekä Americansia että WHL-seura Victoria Maple Leafsiä. Hän oli voittamassa molempina kausina AHL:n mestaruutta, Calder Cupia.
Litzenberger lopetti pelaajauransa vuonna 1966. Hän pelasi jo kaksi vuotta aiemmin päättyneellä NHL-urallaan yhteensä 618 runkosarjaottelua, joissa hän teki 416 tehopistettä, 178 maalia ja 238 syöttöpistettä, ja 40 pudotuspeliottelua, joissa hän teki 18 tehopistettä, viisi maalia ja 13 syöttöpistettä. Hän pelasi urallaan kuudesti ssa, vuosina 1955, 1957, 1958, 1959, 1962 ja 1963.
Hän oli kahdesti naimisissa. Hänen ensimmäinen vaimonsa Doreen kuoli liikenneonnettomuudessa vuonna 1960. Ed Litzenberger oli matkustajana vaimonsa kuljettamassa autossa ja sai itse vakavia vammoja. Hän oli naimisissa toisen vaimonsa Gaylen kanssa 49 vuotta, kuolemaansa asti. Hänellä oli kolme lasta, tytär ja kaksi poikaa.
Vesa Sirén
Vesa Sirén (s. 1967) on suomalainen musiikkitoimittaja. Hän työskentelee Helsingin Sanomissa.
Vuonna 2000 Siréniltä ilmestyi Jean Sibeliusta käsittelevä teos "Aina poltti sikaria: Jean Sibelius aikalaisten silmin". Vuonna 2010 hänen teoksensa "Suomalaiset kapellimestarit" voitti Tieto-Finlandian.
Vuonna 2013 Siréniltä ja valokuvaaja Juha Metsolta ilmestyi kirjan Sielun Veljistä. Sirén palasi Sibeliuksen pariin teoksessaan "Kohtalona Sibelius" (2015). Vuonna 2016 hän sai Otavan kirjasäätiön tietokirjapalkinnon.
Calcio Padova
Calcio Padova on vuonna 1910 perustettu italialainen jalkapalloseura Padovasta. Padova pelaa Serie B:ssä. Pääsarjatasolla, Serie A:ssa, seura pelasi viimeksi kaudella 1995–1996.
Padovassa on pelannut useita nimekkäitä pelaajia kuten esimerkiksi Kurt Hamrin, Walter Zenga, Angelo Di Livio, Alessandro Del Piero, Vincenzo Iaquinta, Demetrio Albertini, Goran Vlaović, Alexi Lalas ja Giuseppe Galderisi.
Syyskuusta 2010 alkaen joukkueessa pelasi suomalaispuolustaja Jonas Portin.
Padovan menestyksekkäin ajanjakso oli 1950-luvun lopulla, jolloin se Nereo Roccon valmennuksessa sijoittui kolmanneksi. Tuolloin seurassa pelasi muun muassa Kurt Hamrin, Sergio Brighenti ja Aurelio Milani. Padova putosi pääsarjatasolta 1962, minkä jälkeen se vietti 32 vuotta Serie B:ssä ja Serie C:ssä. Seura ylsi Italian cupin finaaliin 1967.
Padovan uusi nousu alkoi 1980-luvun alkupuolella, kun se nousi Serie B:hen. 1990-luvun alkuun mennessä Padova oli jo Serie B:n kärkijoukkueita ja 1994 se nousi voitettuaan playoff-ottelussa Cesenan. Padovan kausi oli vaikea, mutta se säilyi Serie A:ssa voitettuaan ratkaisevassa playoff-ottelussa Genoan. Seuraavan kauden jälkeen seura kuitenkin putosi ja luisu jatkui sen pudottua Serie C1:een 1998 ja Serie C2:een 1999. Serie B:hen Padova palasi takaisin kauden 2008–2009 päätteeksi.
Swiftsure-luokka (taistelulaiva, 1870)
Swiftsure-luokka oli Britannian kuninkaallisen laivaston kahden ironclad-taistelulaivan muodostama alusluokka viktoriaanisella ajalla. Alukset oli suunniteltu palvelemaan Tyynenmeren aseman lippulaivoina.
Alukset muistuttivat edeltäneen Audacious-luokan aluksia. Ne olivat nopeita aluksia purjein ja samalla vakaita tykkialustoja. Alusten pohja kuparoitiin, mihin suurimpana syynä oli suunniteltu palvelusalue, jolla ei ollut telakointimahdollisuuksia ennen Esquimaltin telakan valmistumista vuonna 1886.
Audacious-luokka (taistelulaiva)
Audacious-luokka oli Britannian kuninkaallisen laivaston vuoden 1867 laivasto-ohjelmaan kuuluneen neljän ironclad-taistelulaivan muodostama alusluokka Viktoriaanisella ajalla. Amiraliteetin esityksestä luokan suunnitteli Sir Edward Reed, jonka tehtävänä oli suunnitella 2. luokan taistelulaivat kaukaisille laivastoasemille.
Taustana oli Ranskan suunnitelmat kasvattaa siirtomaihin sijoitettujen alustensa kokoa. "HMS Monarch" oli rakenteilla ja "HMS Captain" oli hankintalistalla. Kumpikin aluksista oli tykkitornein varustettuja aluksia, joten tykkitornien käyttöön oli paineita myös uudessa alusluokassa. Amiraliteetti kuitenkin määräsi tykit sijoitettavaksi alusten laidoille perinteisten linjalaivojen tapaan ja ainoastaan rannikoilla toimiviin aluksiin asennettaisiin tornit, joiden avulla voitiin pienentää alusten uppoumaa. 
Alusten suunniteltujen palveluspaikkojen etäisyyden ja aikakauden höyrykoneiden tehottomuuden vuoksi aluksiin tuli asentaa täystakila. Takila muutettiin myöhemmin prikitakilaksi, jolloin ei tarvittu yhtä paljon miehistöä purjeiden hoitamiseen.
Äitienpäivänkunniamerkki
Äitienpäivänkunniamerkki on äitienpäivänä annettava Suomen Valkoisen Ruusun ritarikunnan I luokan mitali kultaristein. Se on myönnetty vuodesta 1946 saakka, ja sen myöntäjänä on Tasavallan presidentti ritarikuntien esityksestä. Tasavallan presidentti itse luovuttaa ne äitienpäivänä Helsingissä Säätytalossa.
Kunniamerkin saajat ovat yleensä suurperheen äitejä, mutta vuoden 1997 jälkeen lasten lukumäärä ei ole ollut enää tärkeimpiä perusteita myöntämiselle. Merkin voi saada myös muut lasten ja nuorten hyväksi merkittävää työtä tehneet kasvattajat. Kunniamerkin saajaksi voi esittää 40 vuotta täyttänyttä biologista äitiä, adoptioäitiä sekä sijaisäitiä. Ammatissaan kasvattajina toimiville kunniamerkkiä ei kuitenkaan myönnetä. Kerran sen on saanut mies; nykyisin merkki myönnetään vain naisille.
Kunniamerkkiä voivat ehdottaa lapset tai yhteisöt. Perheen tekemän hakemuksen puoltajiksi vaaditaan vähintään kaksi järjestöä tai yhteisöä. Vuoteen 1992 viralliset esitykset kunniamerkeistä teki ja juhlan järjesti Väestöliitto. Sen jälkeen esitysten tekeminen siirtyi lääninhallituksille, vuodesta 2010 aluehallintovirastoille. Hakuaika päättyy vuosittain marraskuussa. Juhlan järjestysvastuu on ollut vuodesta 1993 Mannerheimin lastensuojeluliiton vastuulla. Palkitsemisesta vastaa sosiaali- ja terveysministeriö. Kunniamerkkejä jaetaan vuosittain 30–40.
Suomalaiset kapellimestarit
Suomalaiset kapellimestarit – Sibeliuksesta Saloseen, Kajanuksesta Franckiin on musiikkitoimittaja Vesa Sirénin kirjoittama teos, joka käsittelee kattavasti suomalaiset kapellimestarit Robert Kajanuksesta alkaen. Sirén on tehnyt laajoja taustatöitä ja löytänyt työnsä aikana muun muassa Kajanuksen kadonneen kirjekokoelman ja Sibeliuksen kirjoittamia johtamisohjeita. Hän on myös haastatellut muusikoita ja kapellimestareita ja seurannut heidän työtään.
Mats Liljeroosin mukaan Sirén on tehnyt ”todellisen Herkuleen työn – ja lopputulos on vähintäänkin vaikuttava. Alansa itsestään selvä perusteos...” Pienenä virheenä Liljeroos näkee ainoastaan sen, että teoksessa painotetaan Sirénin oman lehden kriitikoita ja sivuutetaan Uusi Suomi ja Hufvudstadsbladet, vaikka pitääkin sitä ymmärrettävänä. Teos oli Helsingin Sanomien kriitikon arvion mukaan todennäköisistä Tieto-Finlandialla 2010 palkittavista toinen, ja se saikin palkinnon.
Teoksessa käsitellään 99 kapellimestaria, joista omat laajat osuutensa ovat saaneet kansainväliset tähdet Esa-Pekka Salonen, Okko Kamu, Paavo Berglund, Leif Segerstam ja Jukka-Pekka Saraste. Kriitikko Wilhelm Kvistin mukaan ei ole ihme, että tämän teoksen on kirjoittanut juuri Sirén, sillä se on suuri kertomus, "grand narrative", jossa Sirén pyrkii loksauttamaan palapelin osaset paikalleen. Se on perusteos, johon tullaan viittaamaan vuosien mittaan. Kirjan lopussa on laajat teos- ja henkilöhakemistot.
Vuosisadan rakkaustarina (Aikakoneen albumi)
Vuosisadan rakkaustarina on Aikakoneen järjestyksessään viides studioalbumi. Albumi julkaistiin yhteistyössä R-kioskin ja VR:n kanssa.
Albumi julkaistiin 29. tammikuuta 2010. Levystä otettiin 50 000 kappaleen painos, joista ensimmäiset 20 000 tulivat myyntiin yksinoikeudella R-kioskiin. Muille tahoille levy tuli myyntiin maaliskuun 2010 alussa.
Albumin kappale "Vuosisadan rakkaustarina" on coverversio SIG-yhtyeen vuonna 1982 ilmestyneestä samasta kappaleesta. Kyseistä kappaletta käytetään R-kioskin vuonna 2010 valmistuneissa televisiomainoksissa. Albumi sisältää myös vuonna 2008 julkaistut singlet "Vuoristorata", "Karnevaali" ja "Nostan sut".
Aatami Kuortti
Aatami Kuortti (15. joulukuuta 1903 Korkankylä, Kupanitsa, Inkerinmaa – 15. huhtikuuta 1997 Helsinki) oli inkerinsuomalainen pappi joka pakeni 1930 Suomeen.
Kuortti teki koulun lopetettuaan aluksi puutarha- ja tehdastöitä. Hän toimi sitten Inkerin evankelis-luterilaisen kirkon palveluksessa ensin saarnaajana 1921–1927 ja pappistutkinnon suorittamisen jälkeen pappina Lempaalan seurakunnassa 1927–1930. Kuortti hoiti papin tehtäviä myös Vuolen ja Miikkulaisten seurakunnissa.
Koska Lempaala sijaitsi rajavyöhykkeellä Kuortti joutui hakemaan luvat liikkumiseen paikallisesta GPU:n toimistosta. GPU ehdotti että Kuortti ryhtyisi vakoilemaan seurakuntalaisiaan mutta hän kieltäytyi tästä ehdottomasti. Joulukuussa 1929 Kuortti sai kuulla olevansa vastavallankumouksellinen ja helmikuussa 1930 hänet tuomittiin ensin kuolemaan mutta tuomio muutettiin sitten 10 vuoden pakkotyöleirivankeudeksi.
Kuortti joutui USLONin leirille Magrino-järven luo Karjalassa lähelle Vienanmerta jossa oli jo ennestään vankina useita inkerinsuomalaisia. Leirin olosuhteet olivat kehnot; työ oli raskasta, vartijoina toimi entisiä rikollisia ja majoitusolot sekä ruoka olivat surkeita. Kuortti alkoi suunnitelma pakomatkaa 300 kilometrin päähän Suomeen. Hän onnistuikin pakenemaan kesällä 1930 leiriltä ja matkasi 12 päivän ajan jalan halki Vienan Karjalan ja pääsi lopulta Suomen rajan yli.
Kuortti toimi Suomessa opettajana ja pappina. Hän julkaisi myös useita kirjoja. Kuortti pääsi näkemään Inkerin kirkon uuden nousun 1990-luvun alussa. Kun Inkerin kirkon ensimmäisen oman työntekijäkurssin päätteeksi suomalainen Leino Hassinen vihki Inkerin seurakuntien palvelukseen diakoneja maaliskuussa 1990, pääsi Kuortti saarnaamaan vihkimisjumalanpalveluksessa.
Kuortti on haudattu Honkanummen hautausmaalle.
HMS Bulwark (R08)
HMS Bulwark (viirinumero R08) oli Britannian Kuninkaallisen laivaston "Centaur"-luokan lentotukialus.
"HMS Bulwark" osallistui ensimmäiseen operaatioonsa Suezin kriisin aikana 1956, jolloin aluksen lentokoneet tekivät noin 600 taistelulentoa operaatio Musketeerissä. Alus avusti 1958 Persianlahdella toisiinsa törmänneitä tankkereita ja hinasi niistä "SS Melikan" Muskatiin.
Alus poistettiin palveluksesta 1958 Portsmouthissa ja se siirrettiin telakalle kommandotukilaivan muutostöitä varten.
Aluksen lentolaivueina olivat:
"HMS Bulwark" palasi palvelukseen 1960, jolloin alukselle oli sijoitettuna 42. merijalkaväen kommandoyksikkö ja sitä tukeva 848 laivue. Merijälkiväki siirrettiin alukselta maihin Kuwaitissa Irakin uhan takia.
Alus osallistui 1960 alkupuolella sotatoimiin Indonesiaa vastaan. Se palveli Kestrelin koealuksena testattaessa koneen sopivuutta lentotukialuksille.
Alus oli 1967 Singaporessa huollettavana, ja sieltä se siirtyi Adeniin suojaamaan joukkojen vetäytymista alueelta sekä vapauttamaan sisaraluksensa "HMS Eaglen". Alus oli kolme kuukautta Adenin rannikolla, ja sille oli sijoitettuna 3. kommandoprikaati, joka laskettiin maihin Plymouthissa. Alus lähti laivastovierailulle Durbaniin.
Aluksella oli 45. kommandoyksikkö pohjoisilla vesialueilla Polar Express -harjoituksessa. Sieltä palattuaan se siirrettiin Portsmouthissa telakalle huollettavaksi. Huollon aikana osa miehistöstä oli sijoitettuna "HMS Centaurille".
"HMS Bulwark" lähti 1969 Aigeianmerelle Olympic Express -harjoitukseen, johon liittyi vierailut Gibraltarilla, Maltalla, Kyproksella, Thessalonikissa, Venetsiassa, Villefranchessa ja Toulonissa. Alus palasi Devonportin telakelle, jossa se poistettiin palveluksesta.
"HMS Bulwark" palasi palvelukseen tammikuussa 1970, jolloin se lähti Hyväntoivonniemen reittiä Singaporeen. Alus käväisi Singaporessa telakalle, minkä jälkeen se jatkoi matkaansa Kureen Japaniin ja Perthiin Australiaan ennen paluutaan Plymouthiin.
Alus lähti 13. toukokuuta 1971 Spitheadistä saattajanaan "HMS Andromeda" Itämerelle vieraillakseen Tukholmassa. Neljä vuorokautta myöhemmin alukselle saapui Ruotsin ilmavoimien Boeing Vertol 107 mukanaan amiraali Sir William O’Brien esikuntineen ja alus liputettiin 19. toukokuuta kruununprinssi Kaarle Kustaan tarkastaessa aluksen Tukholman satamassa. Vietettyään neljä päivää Tukholmassa alukset matkasivat yöllä Helsinkiin, jossa ne kiinnittyivät Katajanokan laituriin. Alusten päälliköt ja amiraali O'Brien tekivät useita virallisia vierailuja kuten kirjoittivat nimensä presidentin linnan vieraskirjaan ja laskivat seppeleet tuntemattoman sotilaan sekä marsalkka Mannerheimin haudoille. Helsingistä alus palasi Plymouthiin.
Alus osallistui syyskuussa 1971 Välimerellä pidettyihin sotaharjoituksiin, jolloin alukselle oli sijoitettuna 845 laivue. Jugoslavian rannikolla aluksen konehuoneessa syttyi tulipalo, minkä vuoksi se matkasi kotiin yhdellä koneella.
"HMS Bulwark" palasi 27. maaliskuuta 1981 Portsmouthiin, missä alus poistettiin palveluksesta. Se sijoitettiin poistolistalle huhtikuussa. Alus hinattiin Cairnryaniin, missä sen romuttaminen saatiin päätökseen huhtikuussa 1984.
Ulkonaliikkumiskielto
Ulkonaliikkumiskielto viittaa tavallisesti hallinnon määräämään liikkumisrajoitukseen. Se voidaan asettaa yleisen järjestyksen ylläpitämiseksi tai tiettyjen ryhmien tukahduttamiseksi.
HMS Bulwark
HMS Bulwark on ollut viiden Britannian Kuninkaallisen laivaston aluksen nimenä.
Viola Fischerová
Viola Fischerová (18. lokakuuta 1935 Brno – 4. marraskuuta 2010 Praha) oli tšekkiläisen nykyrunouden merkittävimpiä edustajia.
Fischerová muutti vuonna 1968 Sveitsiin ja sieltä ensimmäisen aviomiehensä kuoltua Saksaan. Siellä hän työskenteli Radio Free Europen palveluksessa. Hän palasi kotimaahan 1994. Hänen ensimmäinen teoksensa "Zádušní básně za Pavla Buksu" ilmestyi 1993.
Waldemar Ruin
Waldemar Ruin (25. heinäkuuta 1857 Suzdal, Venäjä – 10. maaliskuuta 1938 Helsinki) oli suomalainen kasvatustieteilijä, professori ja Helsingin yliopiston rehtori.
Ruinin vanhemmat olivat eversti Constantin Nikolai Ruin ja Nathalia Sophia von Croninann. Hän pääsi ylioppilaaksi 1876 ja valmistui Helsingin yliopistosta filosofian kandidaatiksi 1881 sekä lisensiaatiksi ja tohtoriksi 1886. Ruin teki opintomatkat Saksan yliopistoihin (erityisesti Leipzigiin) 1882–1884 sekä Sveitsiin ja Saksaan 1886–1887.
Ruin toimi Helsingin yliopiston filosofian dosenttina 1887–1888, kasvatus- ja opetusopin professorina 1888–1926 sekä yliopiston vararehtorina 1911–1915 ja rehtorina 1915–1920. Hän hoiti myös filosofian professuuria 1899–1904.
Ruin oli ylioppilastutkintovaliokunnan puheenjohtaja 1889–1915, ns. suuren koulukomitean jäsen 1906–1910 ja puheenjohtaja 1908–1909, Kasvatusopillisen yhdistyksen keskusosaston puheenjohtaja 1902–1927 sekä Suomalais-saksalaisen yhdistyksen puheenjohtaja 1918–1933. Hän toimi myös joitakin vuosia Sällskapet för Psykisk Forskning -yhdistyksen varapuheenjohtajana sen perustamisesta lähtien.
Waldemar Ruin oli naimisissa kaksi kertaa:
Ruinilla oli kolme lasta ensimmäisestä avioliitostaan ja lisäksi ottotytär. Tunnetuin lapsista oli Åbo Akademin professori ja kirjailija Hans Ruin (1891–1980). Ottotytär oli taidemaalari Ingrid Linnea Ruin.
Kobolttinitraatti
Kobolttinitraatti eli kobolttidinitraatti (Co(NO)) on koboltti- ja nitraatti-ionien muodostama epäorgaaninen ioniyhdiste. Ainetta käytetään elektroniikka- ja keramiikkateollisuudessa sekä reagensseina muiden yhdisteiden valmistuksessa sekä analytiikassa.
Kobolttinitraatti esiintyy usein kidevedellisessä muodossaan heksahydraattina Co(NO)·6HO (CAS-numero 10026-22-9), joka on kiteistä punaista ainetta. Kuumennettaessa se muuttuu 55 °C trihydraatiksi ja sulaa samalla. Edelleen kuumennettaessa syntyy kobolttinitraattimonohydraattia. Yhdiste liukenee hyvin veteen sekä orgaanisiin liuottimiin kuten alkoholeihin ja asetoniin. Muiden nitraattien tavoin kobolttinitraatti on voimakas hapetin.
Kidevedettömillä kobolttinitraattikiteillä on trigonaalinen alkeiskoppi. Jokaiseen koboltti-ioniin on kiinnittynyt kuusi eri nitraatti-ionia yhdestä happiatomistaan. Jokainen nitraatti-ioni on siis sitoutunut kolmeen eri koboltti-ioniin. Tämän rakenteen muoto on vääristynyt oktaedri.
Kobolttinitraattia tuotetaan metallisen koboltin, kobolttikarbonaatin tai kobolttioksidin ja typpihapon välisellä reaktiolla.
Kobolttinitraattia käytetään elektroniikkateollisuudessa ja sitä lisätään nikkeli-kadmium-paristoihin, sitä käytetään myös keramiikan värjäykseen, kobolttiväriaineiden tuotannossa, analyyttisenä reagenssina sekä B-vitamiinin synteesissä.
Vuosisadan rakkaustarina (täsmennyssivu)
Vuosisadan rakkaustarina voi tarkoittaa seuraavia:
Parempi myöhään… (kirja)
Parempi myöhään… on Seppo Ahdin ja Neil Hardwickin kirjoittama vuonna 1979 julkaistu kirja. Kirja perustuu Mainostelevision tuottamaan samana vuonna valmistuneeseen viihdesarjaan "Parempi myöhään…".
Kirja sisältää sarjassa esitettyjen sketsien käsikirjoituksia ja valokuvia.
Kokšenga
Kokšenga (, myös Ко́кшенга) on Vienanjoen vesistöön kuuluvan Ustjan sivujoki Vologdan ja Arkangelin alueilla Venäjällä. Sen pituus on 251 kilometriä, valuma-alueen laajuus 5 670 neliökilometriä ja keskimääräinen virtaus 106 kilometrin päässä joen suusta 35 kuutiometriä sekunnissa.
Joki saa alkunsa Vologdan ja Arkangelin alueiden rajalta, virtaa ensin etelään ja kääntyy sitten Tarnogski Gorodokin piirikeskuksen luona jyrkästi luoteeseen. Sitä on pidetty myös Vagan sivujokena.
Algerin vallankaappaus 1961
Algerin vallankaappaus eli "kenraalien vallankaappaus" oli Algerian sodan yhteydessä tapahtunut korkea-arvoisten ranskalaisten sotilashenkilöiden tekemä, epäonnistunut vallankaappausyritys, jonka tarkoitus oli syrjäyttää Ranskan presidentti Charles De Gaulle ja nostaa valtaan kommunisminvastainen sotilasjuntta. Kaappaus alkoi iltapäivällä 21. huhtikuuta 1961 ja päättyi 26. huhtikuuta 1961.
Kuivaniemi (kylä)
Kuivaniemi on kylä ja kyläkeskus Iin kunnassa. Se on entisen Kuivaniemen kunnan kirkonkylä ja sijaitsee noin 35 kilometriä Iin keskustaajamasta pohjoiseen.
Kylässä sijaitsee vuonna 1872 valmistunut Kuivaniemen kirkko.
Korkojen kera
Korkojen kera on suomalainen keskusteluohjelma, jota esitettiin MTV3-kanavalla vuosina 2011–2013. Ohjelmaa juonsivat Vappu Pimiä ja Jenni Pääskysaari.
Ohjelman sisällöllisenä esikuvana toimii norjalainen talk show "Senkveld med Thomas og Harald". "Korkojen kera" -ohjelmassa nähdään vieraina viikolla ansioituneita tai esillä olleita henkilöitä. Ohjelmassa nähdään myös haasteosio, jossa Pimiä ja Pääskysaari kilpailevat joukkueena kahta julkisuuden henkilöä vastaan jossakin heille kaikille vieraassa lajissa. Kesken kolmannen kauden haasteosiota uudistettiin siten, että sen korvasi "Kansalaishaaste", jossa juontajat eivät kilpaile julkisuuden henkilöitä vastaan, vaan kuka tahansa katsoja on voinut haastaa juontajat valitsemaansa lajiin. Neljännellä kaudella haasteosion korvasi "Piilokorko"-osio.
Ohjelman ensimmäinen jakso esitettiin 14. tammikuuta 2011, ja ensimmäisen kausi päättyi 1. huhtikuuta 2011. Toinen tuotantokausi esitettiin syys-joulukuussa 2011. Kolmas kausi alkoi 13. tammikuuta 2012 ja päättyi 27. huhtikuuta 2012. Ohjelman oli alun perin tarkoitus jatkua syksyllä 2012, mutta se jäikin pois kanavan ohjelmistosta Vappu Pimiän raskauden vuoksi. Ohjelma palasi ohjelmistoon jälleen tammikuussa 2013. Neljännen kauden viimeinen jakso esitettiin 26. huhtikuuta 2013.
Vappu Pimiä ilmoitti kesäkuussa 2013, että ohjelmaa ei enää jatketa. Päätös oli tehty yhdessä Pimiän, Pääskysaaren ja MTV3-kanavan kanssa.
Janne Kataja toimi Pääskysaaren sijaan ohjelman toisena juontaja 25. maaliskuuta 2011 Pääskysaaren sairastuttua flunssaan.
Orlando Letelier
Marcos Orlando Letelier del Solar (13. huhtikuuta 1932 – 21. syyskuuta 1976) oli chileläinen taloustieteilijä, poliitikko, diplomaatti ja myöhemmin Yhdysvalloissa vaikuttanut Chilen juntan vastainen aktivisti, jonka Chilen DINA-agentit salamurhasivat autopommilla Sheridanin ympyrässä Washington DC:ssä.
Letelier oli ulkoministerinä Salvador Allenden ensimmäisessä hallituksessa. Hänet pidätettiin Augusto Pinochet johtaman sotilasvallankaappauksen jälkeen 1973. Letelier oli vuoden vangittuna, mm. keskitysleirillä Dawson Islandilla Tulimaassa pakkotyössä. Hänet vapautettiin Venezuelan poliittisen painostuksen jälkeen ja hän lähti maasta Caracasiin ja myöhemmin Yhdysvaltoihin. Letelier työskenteli Washingtonissa Institute for Policy Studiesissa. Hän kampanjoi Chilen junttaa vastaan ja onnistui estämään lainojen myöntämisen maalle. Vastineeksi Chile peruutti hänen kansalaisuutensa.
Autopommissa kuoli myös 25-vuotias Ronni Moffitt jolle Letelier antoi kyydin töihin. Samassa autossa matkustanut Moffittin aviomies Michael Moffitt selvisi. FBI:n tukimusten mukaan Chilen salaisen palvelun DINA:n agentteja johti yhdysvaltalainen Michael Townley. Heillä oli apunaan kuubalaislähtöisiä oikeistomilitantteja. Auton pohjaan teipattiin kauko-ohjattu pommi kaksi päivää ennen räjähdystä.
Michael Townley karkotettiin Yhdysvaltoihin Chilestä 1978. Hän tunnusti rikoksen ja hänet tuomittiin 10 vuoden vankeuteen. Hänet vapautettiin kuitenkin ennenaikaisesti todistajansuojeluohjelman puitteissa.
Myöhemmin julkitulleiden dokumenttien mukaan Augusto Pinochet määräsi henkilökohtaisesti Letelierin tappamisesta.
Suhteuttamistaipumus
Suhteuttamistaipumus on psykologian käsite, jolla tarkoitetaan alttiutta ottaa henkilökohtaisesti ympäristön neutraaleiksi tarkoittamat ilmaukset, reaktiot ja asennoitumiset. Suhteuttamistaipumus ilmenee oman itsen, sosiaalisessa tilanteessa oman tärkeyden ja ympäristön antaman myönteisen huomion yliarvioimisena. Toisaalta se merkitsee uskoa ympäristön kielteiseen suhtautumiseen esimerkiksi korostuneen halveksunnan, halventavien huomioiden tai pahaa tarkoittavan kontrollin muodossa. Vallitseva tendenssi riippuu siitä, onko persoonallisuuden perusasennoituminen omaan itseen positiivinen vai negatiivinen. Suhteuttamistaipumus vahvistaa siis egosentrisiä ja egoistisia tai sitten autoaggressiivisia, epäluuloisia ja paranoideja tendenssejä.
DINA
Dirección de Inteligencia Nacional (eng: National Intelligence Directorate) tai DINA oli Augusto Pinochetin hallituksen chileläinen salainen poliisi. DINA perustettiin marraskuussa 1973 ja se erotettiin armeijasta ja tehtiin itsenäiseksi yksiköksi kesäkuussa 1974. DINA mahdollisti Augusto Pinochetin pääsyn valtaan. DINA oli olemassa vuoteen 1977 asti, jolloin se uudelleennimettiin Kansalliseksi informaatiokeskukseksi (National Information Center).
Candice Scott
Candice Scott (s. 17. syyskuuta 1980) on trinidadtobagolainen entinen yleisurheilija, joka kilpaili moukarinheitossa ja kuulantyönnössä. Hän edusti seuratasolla yhdysvaltalaista Florida Gatorsia. Scott voitti moukarinheitossa pronssia Pan-Amerikan kisoista 2003 ja kultaa Keski-Amerikan ja Karibianmeren mestaruuskilpailuista 2005. Hän osallistui olympialaisiin kahdesti, vuosina 2004 ja 2008. Scott oli yhdeksäs Ateenan kisoissa 2004, mutta jäi neljänneksikymmenenneksi Pekingissä 2008.
Scott on voittanut Trinidadin ja Tobagon mestaruuksia moukarinheiton lisäksi myös kuulantyönnössä ja pitää hallussaan maansa ennätystä naisten moukarinheitossa.
"Lähde: IAAF"
Michael (albumi)
Michael on popartisti Michael Jacksonin postuumisti julkaistu albumi, joka sisältää yhdeksän aiemmin julkaisematonta kappaletta sekä yhden uudelleen miksatun kappaleen. Albumi julkaistiin 10. joulukuuta 2010. Suurin osa kappaleista äänitettiin 2000-luvulla, joskin albumin kaksi viimeistä kappaletta sävellettiin jo 1980-luvulla. Albumia on toimitettu yli kolme miljoonaa kappaletta maailmanlaajuisesti ja se onkin ylittänyt kulta- ja platinarajan 31 maassa. Ensimmäinen albumilta julkaistu single oli "Hold My Hand", joka on duetto Jacksonin ja Akonin kesken. Kappale äänitettiin Las Vegasissa vuonna 2008 ja sen oli tarkoitus päätyä Akonin "Freedom"-albumille sekä Jacksonin silloin kehitteillä olleelle uudelle albumille. Kappale kuitenkin vuoti Internetiin ja se päätettiin laittaa sivuun. Ennen "Michael"-albumin julkaisua Akon viimeisteli kappaleen ja siihen lisättiin enemmän Jacksonin lauluosuuksia.
Electro Hippies
Electro Hippies on englantilainen crossover thrash/thrashcore/grindcore -yhtye joka oli aktiviinen vuodesta 1985 vuoteen 1989.
MK 108
MK-108 on 30 mm konetykki, jota Saksan ilmavoimat käytti toisessa maailmansodassa. Tykkiä asennettiin moniin tyyppeihin sekä tehdasvalmisteisesti että kenttäasennuksena. Asetta valmisti Rheinmetall-Borsig.
Oli arvioitu että 20 mm:n ammuksen osumia tarvittiin raskaan pommittajan pudottamiseen arviolta 20–25 kpl. Toisaalta huomattiin, että noin viisi 20 mm:n osumaa suoraan edestä riitti pudottamaan Boeing B-17 - pommittajan- Tällainen hyökkäys oli vaikea suuren nopeuden ja törmäysvaaran vuoksi. Siten kehitettiin raskaampi tykki, jotta toivottu vaikutus saataisiin nopeasti tavanoimaisella hyökkäyksellä. 30 millimetrin ammuksella oli suuri teho ja arvioitiin että noin viisi osumaa riitti raskaan pommikoneen pudottamiseen.
Aseen suunnittelussa tehtiin tietoinen valinta tuhovaikutuksen, tulinopeuden ja aseen painon eduksi tinkimällä ammuksen lähtönopeudesta. Aseen toimintaperiaate oli yksinkertainen massasulku. Kaliperiksi tuli 30 x 90 RB (Rebated rim, kavennettu urakanta, laippa on halkaisijaltaan pienempi kuin muu hylsy). Ase oli vyösyöttöinen. Ammuksen paino oli 310 grammaa. Ammuksen lähtönopeudeksi tuli 505 m/s ja tulinopeudeksi suunniteltiin 600 ls/min, mutta käytännössä tulinopeus oli 650 ls/min.
Aseen pituus oli 105 cm. Piipun pituus oli 40 cm ja aseen paino 58 kg. Vertailun vuoksi konekivääri MG 17 :n pituus oli 121 cm, piippu 60 cm.
Tykkiä asennettiin vapaasti ampuvana useisiin tyyppeihin sekä tavanoimaisesti, asesäiliönä ja Heinkel He 219 yöhävittäjään Schräge Musik - asennuksena. Asennuksia tehtiin sekä alkuperäisasennuksina että varikoilla ja kenttäasennuksina. Esimerkiksi Bf-109-koneet, joihin tykki oli asennettu, saivat merkinnän /U4 (Umrüstsatz; muunnossarja), esimerkiksi G-6/U4.
Tykin huonoja puolia olivat erityisesti Messerschmitt Bf 109 G-6 -koneisiin potkurinnavan läpi ampuvaksi asennettujen tykkien rekyyli ja kirkas suuliekki, joka saattoi sokaista lentäjän. Ammuksen lähtönopeus oli alhainen, mutta valinta suunnittelussa.
Tykin mekanismi juuttui helposti tiukoissa kaarroissa lukon moninkertaisen massan kuormittaessa lukon palautusjousta positiivisessa kiihtyvyydessä. Vastaavasti toiminta palautui kiihtyvyyden hellittäessä. G- voimat saattoivat rikkoa ammusvyön.
Liittoutuneiden lentäjien keskuudessa MK 108 sai liikanimen "paineilmavasara" tulinopeutensa ja äänensä vuoksi.
Viitteet
Helena Fuchsová
Helena Fuchsová (s. 3. kesäkuuta 1965 Tábor) on tšekkiläinen entinen yleisurheilija, joka kilpaili pika- ja keskimatkojen juoksussa. Hän edusti seuratasolla PSK Olympia Prahaa. Fuchsová voitti EM-kisoista yhden mitalin, jonka lisäksi hän sai sisäratojen MM-kisoissa kolme ja EM-kisoissa kaksi mitalia. Hän osallistui olympialaisiin kahdesti, vuosina 1996 ja 2000. Fuchsová oli molemmilla kerroilla mukana maansa 4 × 400 metrin viestijoukkueessa, jonka lisäksi hän osallistui 400 metrin henkilökohtaiselle matkalle Atlantan kisoissa 1996 ja 800 metrille Sydneyssä 2000. Hänen paras olympiasijoituksensa oli viides tila 800 metriltä Sydneyn kisoista 2000.
Fuchsová voitti yhteensä kahdeksan maansa mestaruutta, joista neljä sisä- ja neljä ulkoradoilta.
Sinitaskuravut
Sinitaskuravut ("Portunidae") eli uimataskuravut on taskurapujen heimo, johon kuuluvia lajeja esiintyy maailman kaikilla merialueilla. Erityisen suuri lajien kirjo on Intian valtameressä ja Tyynenmeren länsiosissa. Niitä kalastetaan paljon esimerkiksi Australiassa, jossa ne ovat taloudellisesti merkittävin taskurapujen ryhmä.
Sinitaskuravut ovat taitavia uimareita ja aggressiivisia saalistajia. Uimisessa niitä auttavat takimmaisen raajaparin päissä sijaitsevat litteät levyt. Saalistuksessa on puolestaan hyötyä voimakkaista, sahalaitaisista saksista, joissa on terävät kärjet sekä piikkejä.
"Portunidae"-heimon rajauksesta on erilaisia käytäntöjä. Jotkut tutkijat pitävät "Carcinidae-, Catoptridae-" ja "Macropipidae"-ryhmien taskurapuja erillisinä heimoina, toiset taas katsovat ne laajemmin määritellyn "Portunidae"-heimon alaheimoiksi. Alla suvut on lueteltu alaheimoittain tämä laajemman rajauksen mukaan.
Kiilasuomutikkanen
Kiilasuomutikkanen ("Picumnus albosquamatus") eli aiemmalta nimeltään savannitikkanen on eteläamerikkalainen tikka. Sen esiintymisalue käsittää Brasilian keski-, itä- ja lounaisosat, Paraguayn pohjoisosia, sekä Bolivian itä- ja pohjoisosia. Lajista tunnetaan kaksi alalajia. Alcide d'Orbigny kuvaili lajin holotyypin Bolivian Yungasin Río Tamanipayalta vuonna 1840.
Marian Aliuță
Marian Aliuță (s. 4. helmikuuta 1978 Bukarest, Romania) on Romanian jalkapallomaajoukkueen keskikenttäpelaaja.
Hänen pelinumeronsa on 10.
Suomutikkanen
Suomutikkanen ("Picumnus squamulatus") on eteläamerikkalainen tikka. Sen esiintymisalue käsittää Kolumbian ja Venezuelan. Lajista tunnetaan viisi alalajia. Frédéric de Lafresnaye kuvaili lajin holotyypin Kolumbiasta vuonna 1854.
Idols (4. tuotantokausi)
Idolsin neljäs tuotantokausi alkoi MTV3-kanavalla syyskuun alussa vuonna 2008. Uutena tuomarina kaudella nähtiin Patric Sarin. Varatuomarina oli Hannu Korkeamäki. Kilpailu alkoi tuttuun tapaan koelauluilla, jotka järjestettiin Tampereella, Kuopiossa, Helsingissä ja Rovaniemellä. Koelaulajia ja kannustajia oli yhteensä 4400 henkeä. Kilpailu päättyi viimeiseen finaaliin Helsingissä 14. joulukuuta. Koko kauden viimeinen jakso oli muistelujakso, joka järjestettiin 21. joulukuuta 2008. Kilpailussa järjestettiin kuusi suoraa finaalilähetystä ja kuusi semifinaalilähetystä. Jokaisessa finaalissa oli vieraileva tuomari.
Koelaulajia oli reilut 2300, joista vain noin 80 pääsi jatkoon. Ensikertaa koelaulukiertue vieraili Rovaniemellä asti. Samoin Kuopio esiintyi koelaulupaikkana ensimmäistä kertaa. Ohjelma alkoi Tampereen koelauluilla, joissa oli lähes 800 osallistujaa ja kannustajaa. Rovaniemen koelauluhinkin osallistujia oli toistasataa. Yhteensä koelaulajia ja kannustajia oli 4400.
Conegliano
Conegliano on Trevison maakuntaan kuuluva kunta Italiassa Veneton alueella. Vuoden 2015 lopussa kunnassa oli asukkaita 34 891. Pinta-alaa sillä on 36 km².
Conegliano on tunnettu viineistään, erityisesti Prosecco-kuohuviinistään.
Elefanttisaari
Elefanttisaari () on Eteläisiin Shetlandsaariin kuuluva saari Eteläisessä jäämeressä. Saari sijaitsee 890 kilometriä kaakkoon Kap Hornista ja sen pinta-ala on noin 558 neliökilometriä. Saaren nimi juontuu sen elefantin päätä muistuttavasta ulkomuodosta ja saaren rannoilla nähdyistä merinorsuista.
Shackletonin retkikunta päätyi saarelle huhtikuussa 1916 pelastautuessaan laivansa murskauduttua jäissä.
Jacques Rousseau
Jacques Rousseau (s. 10. maaliskuuta 1951 Pointe-à-Pitre, Guadeloupe) on ranskalainen entinen yleisurheilija, joka kilpaili pituushypyssä. Hän voitti EM-kisoissa yhden ja sisäratojen EM-kisoissa kaksi mitalia. Rousseau osallistui olympialaisiin kahdesti, vuosina 1972 ja 1976. Hän sijoittui kymmenenneksi Münchenin kisoissa 1972, mutta oli neljäs Montrealissa 1976.
Rousseau voitti yhteensä kuusi maansa mestaruutta, joista kolme sisä- ja kolme ulkoradoilta.
Hekatombaion
Hekatombaion (), alun perin Kronion (), oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli vuoden ensimmäinen kuukausi ja saanut nimensä Hekatombaia-juhlasta. Kuukaudessa oli 29 tai 30 päivää ja se sijaitsi suunnilleen nykyisen heinä-elokuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran, sillä vuosi saattoi alkaa joko kesäpäivänseisausta edeltävästä uudestakuusta tai ensimmäisestä tai toisesta uudestakuusta kesäpäivänseisauksen jälkeen. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanutta Hekatombaia-juhlaa vietettiin Apollonin kunniaksi. Kuukauden vanhempi nimi Kronion oli puolestaan peräisin Kronoksen kunniaksi vietetystä Kronia-juhlasta. Kuukauteen sijoittui myös muun muassa Athenen kunniaksi vietetty Panathenaia-juhla.
Kuukauden päivät ja juhlat olivat:
Selitykset:
Metageitnion
Metageitnion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Metageitnia-juhlasta. Kuukaudessa oli 29 tai 30 päivää ja se sijaitsi suunnilleen nykyisen elo-syyskuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanut Metageitnia oli naapurustojuhla Apollonin kunniaksi.
Kuukauden päivät ja juhlat olivat:
Selitykset:
Boedromion
Boedromion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Boedromia-juhlasta. Kuukaudessa oli 29 tai 30 päivää ja se sijaitsi suunnilleen nykyisen syys-lokakuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanutta Boedromia-juhlaa vietetiin Apollon Auttajan kunniaksi. Kuukauteen sijoittuivat myös muun muassa suuret Eleusiin mysteerit.
Kuukauden päivät ja juhlat olivat:
Selitykset:
Pyanopsion
Pyanopsion () tai Pyanepsion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Pyanopsia-juhlasta. Kuukaudessa oli 29 tai 30 päivää ja se sijaitsi suunnilleen nykyisen loka-marraskuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanut Pyanopsia- tai Pyanepsia- juhla oli ”papujen keittämisen” juhla Apollonin kunniaksi. Kuukaudelle sijoittuivat myös muun muassa Thesmoforia- ja Apaturia-juhlat.
Kuukauden päivät ja juhlat olivat:
Selitykset:
Maimakterion
Maimakterion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Maimakteria-juhlasta. Kuukaudessa oli 29 tai 30 päivää ja se sijaitsi suunnilleen nykyisen marras-joulukuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanutta Maimakteria-juhlaa vietettiin Zeus Maimakteen kunniaksi.
Kuukauden päivät ja juhlat olivat:
Selitykset:
Poseideon
Poseideon () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Poseidea-juhlasta. Kuukaudessa oli 29 tai 30 päivää ja se sijaitsi suunnilleen nykyisen joulu-tammikuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Poseideon-kuukausi oli attikalaisen kalenterin lisäksi yleinen myös monissa joonialaisten kaupunkien kalentereissa.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanut Poseidea-juhla oli omistettu Poseidonille. Kuukaudelle sijoittui myös muun muassa maalais-Dionysia.
Kuukauden päivät ja juhlat olivat:
Selitykset:
Anthesterion
Anthesterion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Anthesteria-juhlasta. Kuukaudessa oli 29 tai 30 päivää ja se sijaitsi suunnilleen nykyisen helmi-maaliskuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Anthesterion-kuukausi oli attikalaisen kalenterin lisäksi yleinen myös monissa joonialaisten kaupunkien kalentereissa.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudella nimensä antanutta Anthesteria-juhlaa vietettiin Dionysoksen kunniaksi. Kuukaudelle sijoittuivat myös muun muassa pienet Eleusiin mysteerit.
Kuukauden päivät ja juhlat olivat:
Selitykset:
Elafebolion
Elafebolion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Elafebolia-juhlasta. Kuukaudessa oli 29 tai 30 päivää ja se sijaitsi suunnilleen nykyisen maalis-huhtikuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Elafebolia-juhla oli omistettu Artemis Kauriinmetsästäjättärelle. Kuukaudelle sijoittui myös muun muassa kaupunki-Dionysia.
Kuukauden päivät ja juhlat olivat:
Selitykset:
Munikhion
Munikhion ( tai "Mounikhiōn") oli antiikin kreikkalainen kuukausi, joka tunnetaan Ateenassa käytetystä attikalaisesta kalenterista. Se oli saanut nimensä Munikhia-juhlasta. Kuukaudessa oli 29 tai 30 päivää ja se sijaitsi suunnilleen nykyisen huhti-toukokuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Munikhion-kuukausi oli attikalaiselle kalenterille erityinen, eikä sitä esiinny joonialaisten kaupunkien kalentereissa.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Munikhia oli Munikhian Artemiin juhla.
Kuukauden päivät ja juhlat olivat:
Selitykset:
Thargelion
Thargelion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Thargelia-juhlasta. Kuukaudessa oli 29 tai 30 päivää ja se sijaitsi suunnilleen nykyisen touko-kesäkuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Thargelia oli maanviljelysjuhla Apollonin ja Artemiin kunniaksi.
Kuukauden päivät ja juhlat olivat:
Selitykset:
Skiroforion
Skiroforion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli vuoden viimeinen kuukausi saanut nimensä Skira- eli Skiroforia-juhlasta. Kuukaudessa oli 29 tai 30 päivää ja se sijaitsi suunnilleen nykyisen kesä-heinäkuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Skira eli Skiroforia oli vuoden lopun juhla Athenen kunniaksi.
Kuukauden päivät ja juhlat olivat:
Selitykset:
Tammikari
Tammikari on Naantalissa Luonnonmaan kaakkoispuolella sijaitseva pieni 0,9 hehtaarin saari. Tammikari sijaitsee Lapilan ja Palvan saarten välissä. Saarella on kaksi mökkiä sekä venevaja. Saaresta hieman alle puolet on avokalliota, loput havupuu valtaista metsää. Saaren rannat ovat ruovikoituneet.
Saari on kokonaisuudessaan asemakaavoitettu tai tarkoitettu asemakaavoitettavaksi loma-asuntoalueeksi. Varsinais-Suomen Turun kaupunkiseudun maakuntakaavassa Tammikarin saari on maa- ja metsätalousvaltainen alue, joka kuuluu Ruissalon alueen valtakunnallisesti arvokkaaksi osoitettuun maisema-alueeseen.
Blekko
Blekko oli samannimisen yhdysvaltalaisyrityksen 1. marraskuuta 2010 lanseeraama hakukone. Blekon hakutulokset perustuivat algoritmien lisäksi ihmisten tekemiin suodatuksiin tietyistä aihealueista. Blekon haussa oli mahdollista käyttää ns. slashtageja haun rajaamiseksi. IBM osti Blekkon maaliskuussa 2015 minkä jälkeen hakukone poistettiin käytöstä.
Mika Saarinen
Mika Saarinen (s. 12. kesäkuuta 1966) on suomalainen jääkiekkovalmentaja, joka toimii nykyään Pelicansin urheilujohtajana.
Saarinen aloitti valmennusuransa kaudella 1995–1996, jolloin hän toimi JYPin apuvalmentajana. Hänestä tuli joukkueen päävalmentaja 2. marraskuuta 1998, kun Saarisen edeltäjä Pekka Tapani erotettiin. Hän valmensi joukkuetta vielä seuraavat kolme kautta kevääseen 2002 saakka. JYP putosi kevään 1999 pudotuspeleissä puolivälierissä, muttei enää sittemmin päässyt playoffeihin Saarisen alaisuudessa.
Kauden 2002–2003 Saarinen valmensi Suomen alle 18-vuotiaiden maajoukkuetta. Suomi tuli Venäjän Jaroslavlissa järjestetyissä MM-kilpailuissa seitsemänneksi. Saarinen siirtyi kaudeksi 2003–2004 Tapparan päävalmentajaksi. Toisella kaudellaan 2004–2005 hänet erotettiin Tapparasta 15. tammikuuta 2005. Saarisen jälkeen joukkuetta valmensi väliaikaisesti viiden ottelun verran Mikko Saarinen, kunnes joukkue palkkasi Mika Saarisen seuraajaksi Kaj Matalamäen.
Tapparan jälkeen Saarinen on toiminut kansainvälisen jääkiekon kehityskeskuksen (IIHCE) johtajana. Hän on toiminut myös Rauman Lukon apuvalmentajana kaudella 2007–2008 sekä Suomen alle 20-vuotiaiden maajoukkueen apuvalmentajana kaudella 2008–2009.
Mika Saarinen kuului Suomen ensimmäisen jääkiekon maailmanmestaruuden voittaneeseen joukkueeseen 1995. Saarinen toimi joukkueen valmennuksessa ja vastasi tilastoista.